28 “Go na le lefelo leo silifera e hwetšwago go lonaLe lefelo leo ba sekišetšago gauta go lona;+ 2 Tšhipi yona e tšerwe mmung+Gomme koporo e tološwa go tšwa leswikeng. 3 O fedišitše leswiswi;Magomong ka moka a moepo o tsoma+ Leswika leo le lego leswiswing le kgamping ya leswiswi. 4 O epile mokoti kgakala le moo batho ba dulago e le badiiledi,+Mafelong a lebetšwego, kgole le lenao;Batho ba bangwe ba theogetše tlase, ba lekeletše. 5 Ge e le lefase, go lona go tšwa dijo;+Eupša ka tlase ga lona, le phekgotšwe bjalo ka ge eka ke ka mollo. 6 Maswikeng a lona go na le leswika le bohlokwa leo le bitšwago safire,+E bile le na le ditsekana tša gauta. 7 Ke tsejana yeo nonyana ya go ja nama+ e sa e tsebego,Tsejana yeo e sa bonwago ke nonyana ya mohuta wa bopekwa.+ 8 Dibata tše dikgolo ga se tša e gatakela;Tawana ga se ya sepela go yona. 9 O otlolletše seatla sa gagwe legakabjeng;O phekgotše dithaba medung ya tšona; 10 Mekero e tletšego meetse o e lebišitše maswikeng,+Gomme leihlo la gagwe le bone dilo ka moka tše bohlokwa. 11 O thibile mafelo ao dinoka di elelago di etšwa go ona,+Selo se se utegilego o se tšweletša nyanyeng. 12 Eupša bohlale bo ka hwetšwa kae,+Bjale lefelo la kwešišo le kae? 13 Motho wa nama le madi ga a tsebe go bo ela,+Le gona ga bo hwetšwe nageng ya ba phelago. 14 Bodiba bjona bo itše:‘Ga bo hwetšwe go nna!’Lewatle le lona le itše: ‘Ga bo gona go nna!’+ 15 Bo ka se ananywe ka gauta e sekilego,+Le gona silifera e ka se elwe e le theko ya bjona. 16 Bo ka se rekwe ka gauta ya Ofira,+Ka leswika le bohlokwa leo le sa hwetšwego gabonolo leo le bitšwago onikisi le ka leswika le bohlokwa leo le bitšwago safire. 17 Gauta le galase di ka se bapišwe le bjona,Le gona bo ka se ananywe ka sebjana le ge e le sefe sa gauta e sekišitšwego. 18 Leswika le bohlokwa la ka lewatleng*+ le la legakabje le ona a ka se bapišwe le bjona,Eupša mokotla o tletšego bohlale o bohlokwa go feta wo o tletšego diperela.+ 19 Bo ka se bapišwe le leswika le bohlokwa leo le bitšwago topase+ la Kushe;*Bo ka se lefelelwe gaešita le ka gauta e sekilego. 20 Eupša bohlale bjona bo tšwa kae,+Bjale lefelo la kwešišo le kae? 21 Bo fihlegile gaešita le mahlong a yo mongwe le yo mongwe yo a phelago,+E bile bo utetšwe dinonyana tša magodimo. 22 Tshenyego le lehu tšona di itše:‘Re kwele pego ya bjona ka ditsebe tša rena.’ 23 Modimo ke Yena yo a kwešišitšego tsela ya bjona,+E bile ke yena yo a tsebilego lefelo la bjona, 24 Gobane yena o lebelela le go fihla magomong a lefase;+O bona ka tlase ga magodimo ka moka, 25 Gore a kale boima bja phefo,+Le gore a aroganye meetse a diriša kelo;+ 26 Ge a be a direla pula molao,+Gomme maru a pula yeo e nago ka medumo a a direla tsela, 27 Ke moo a bonego bohlale ke moka a bolela ka bjona;O bo beakantše a ba a bo nyakišiša. 28 A botša motho a re:‘Bona! Go boifa Jehofa ke bjona bohlale,+Gomme go furalela se sebe ke yona kwešišo.’”+